A șaptea țară din lume care a legalizat eutanasierea și sinuciderea asistată.
Camera Deputaților din Spania a aprobat joi legea eutanasiei, care va intra în vigoare în termen de trei luni. Astfel, Spania devine cea de-a șaptea țară care recunoaște acest drept.
Legalizarea eutanasierii a fost aprobată cu 202 voturi "pentru", 141 "împotrivă" și 2 abțineri, conform ANSA.De asistenţă medicală pentru a-şi pune capăt vieţii vor beneficia persoanele majore care suferă de "boli grave și incurabile" sau "patologii grave, cronice și invalidante" ce împiedică autosuficiența și generează "o suferință fizică și mentală constantă și intolerabilă".Eutanasierea era deja legală în Olanda, Belgia, Luxemburg, Canada, Noua Zeelandă și Columbia.